Каб чалавек мог сузіраць гэты цуд Раства, ён павінен ня толькі расплюшчыць вочы, каб бачыць, прыслухацца, каб чуць, але і падрыхтаваць розум, каб пазнаваць і ўспрымаць. Да гэтага заклікае адзін з вялікіх прапаведнікаў XIV ст.: “Прашу цябе, дарагі Чытач, падаруй мне свой пабожны розум. Аддалі ад яго ўсе сьвецкія і матэрыяльныя турботы, ачысьці яго як дошку, падрыхтаваную да маляваньня, і на ім я накрэсьлю табе цудоўны вобраз Раства, каб ты зразумеў глыбіню Добрай весткі і таямніцы, каб мы разам праслаўлялі Бога”.